Sign in / Join Monday, November 15, 2021 ikteb hawn… Fittex Under 21: Spanja wisq dominanti fuq il-Maltin Minn talk.mt November 12, 2021 Ritratt: Dominic Borg talk.mt Minn Cristian Muscat Malta .........0 Spanja.........5 It-team nazzjonali Malti ta' Taħt il-21 sena safa megħlub minn dak ta' Spanja bl-iskor ta' 5-0 liema partita kienet valida mir-round ta' kwalifikazzjoni ta' Grupp 3 tal-Kampjonat Ewropew. Kif jindika r-riżultat, l-avversarji kienu wisq tajbin għall-players tagħna fejn saħansitra dehret id-differenza tal-livell bejn iż-żewġ timijiet hekk kif l-Ispanjoli jinsabu fil- quċċata ta' dan il-grupp. L-Ispanjoli mill-ewwel ħarġu fuq l-offensiva u fis-16-il minuta kellhom ferħa bla temma meta Ohan Sabacet għadda tajjeb lejn il-captain Abel Ruiz li permezz ta' xutt mill-viċin xeħet fix-xibka iżda r-refe­ree kien pront u ħassar il-goal minħabba offside. Żewġ minuti biss wara, l-avversarji resqu qrib meta Oihan Sancet kellu xutt mill-viċin salvat mill- goalkeeper Cain Formosa. Huma komplew fuq l-offensiva u fit-23 minuta fetħu l-iskor permezz ta' xutt minn tarf il-kaxxa ta' SERGIO GOMEZ li ma ta l-ebda ċans lil Formosa jsalva. U bilkemm għaddew żewġ minuti li l-Ispanjoli ma rduppjawx l-iskor meta ABEL RUIZ approfitta minn indeċiżjoni tal-goalkeeper Malti u b'faċilitá kbira minn pożizzjoni idea­li tefa' ġewwa. Wara dan il-goal, l-avversarji komplew bid-dominju tagħhom u ma kienet l-ebda sorpriża li fid-39 minuta skor­jaw it-tielet goal permezz ta' daqqa ta' ras mill-viċin ta' HUGO GUILLA­MON. Fil-ftuħ tat-tieni taqsima, l-Ispanjoli komplew bl-is­tess ritmu tal-ewwel waħda u fil-50 minuta skorjaw ir-raba' goal meta s-sostitut JULEN LOBETE li kien ilu biss ħames minuti fil-ground, qabbeż il-ballun minn fuq Formosa permezz ta' lob delizzjuż. Fis-86 minuta, huma fallew ċans tad-deheb li jiskorjaw il-ħames goal meta minn azzjoni ta' corner José Mondragon mill-viċn xeħet barra. Iżda żewġ minuti wara ABEL RUIZ issiġilla r-rebħa b'xutt b'nofs dawra wara li rċieva minn Julen Lobete wara azzjoni personali. Minkejja li kienet wirja qalbiena mill-players Maltin ma setgħu jagħmlu xejn quddiem il-qawwa Spanjola. REFEREES: Marjan Tomas, Kruno Saric (Kroazja) RABA' UFF.: Zdenko Lovric (Kroazja) SKORERS: S. Gomez 23, A. Ruiz 25, H. Guillamon 39, J. Lobete 50, A. Ruiz 88 (S) AMMONITI: J. Ghio (M), N. Williams Arthuer (S) Artiklu preċedenti Lovro Majer – l-eredi ta' Luka Modric? Artiklu li jmiss IL-POTER